ഒളിമ്ബ്യന് സജന് പ്രകാശിന് നാളെ പൊലീസ് ആസ്ഥാനത്ത് സ്വീകരണം ടോക്കിയോ ഒളിമ്ബിക്സില് പങ്കെടുത്ത് മടങ്ങിയെത്തുന്ന നീന്തല് താരം സജന് പ്രകാശിന് ചൊവ്വാഴ്ച തിരുവനന്തപുരം വിമാനത്താവളത്തിലും പൊലീസ് ആസ്ഥാനത്തും കേരളാ പൊലീസ് സ്വീകരണം നല്കും. ആംഡ് പൊലീസ് ഇന്സ്പെക്ടറാണ് സജന് പ്രകാശ്.ഉച്ചയ്ക്ക് 12.30ന് തിരുവനന്തപുരം വിമാനത്താവളത്തില് എത്തുന്ന സജന് പ്രകാശിനെ മുതിര്ന്ന പൊലീസ് ഉദ്യോഗസ്ഥര് സ്വീകരിക്കും. തുടര്ന്ന് പൊലീസ് ബാന്റ് സംഘത്തിന്റെ അകമ്ബടിയോടെ തുറന്ന ജീപ്പില് പൊലീസ് ആസ്ഥാനത്തേയ്ക്ക് ആനയിക്കും. മോട്ടോര് സൈക്കിള്, കുതിരപ്പൊലീസ് എന്നിവയും അകമ്ബടി നല്കും. ADVERTISEMENT പൊലീസ് ആസ്ഥാനത്ത് പ്രത്യേകം തയ്യാറാക്കിയ വേദിയില് പൊലീസിന്റെ ഉപഹാരങ്ങള് അദ്ദേഹത്തിന് സമ്മാനിക്കും. സംസ്ഥാന പൊലീസ് മേധാവി അനില് കാന്ത്, എ.ഡി.ജി.പിമാരായ കെ.പത്മകുമാര്, മനോജ് എബ്രഹാം, വിജയ് സാഖറെ, സിറ്റി പൊലീസ് കമ്മീഷണര് ബല്റാം കുമാര് ഉപാദ്ധ്യായ, ബറ്റാലിയന് ഡി.ഐ.ജി പി.പ്രകാശ് എന്നിവര് ചടങ്ങില് പങ്കെടുക്കും. കേരളാ സ്പോര്ട്സ് കൗണ്സില്, ഒളിമ്ബിക്സ് അസോസിയേഷന്, സ്പോര്സ് വകുപ്പ് എന്നിവയുടെ പ്രതിനിധികളും പൊലീസ് സ്പോര്ട്സ് വിഭാഗത്തിലെ താരങ്ങളും ചടങ്ങില് പങ്കെടുക്കും. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.